b"\n_START_ARTICLE_\nDia d'\xc3\x80frica\n_START_SECTION_\nCelebraci\xc3\xb3\n_START_PARAGRAPH_\nEl 25 de maig de cada any se celebra el Dia d'\xc3\x80frica, commemorant la fundaci\xc3\xb3 de l'Organitzaci\xc3\xb3 per a la Unitat Africana (OUA), una organitzaci\xc3\xb3 regional que agrupava els estats del continent afric\xc3\xa0. Fou fundada el 25 de maig de 1963 (un any despr\xc3\xa9s de la dissoluci\xc3\xb3 de la Uni\xc3\xb3 d'Estats Africans. Els seus objectius foren promoure la unitat i la solidaritat dels estats africans i servir com a altaveu col\xc2\xb7lectiu del continent. Tamb\xc3\xa9 estava dedicada a posar final al colonialisme i promoure la cooperaci\xc3\xb3 internacional. La OUA fou reempla\xc3\xa7ada el 9 de juliol del 2002 per la Uni\xc3\xb3 Africana. _NEWLINE_La Uni\xc3\xb3 Africana (UA) \xc3\xa9s l'organitzaci\xc3\xb3 internacional _NEWLINE_de l'\xc3\xa0mbit afric\xc3\xa0 dedicada a incrementar la integraci\xc3\xb3 econ\xc3\xb2mica i pol\xc3\xadtica i a refor\xc3\xa7ar la cooperaci\xc3\xb3 entre els seus estats membres. La UA est\xc3\xa0 inspirada en la Uni\xc3\xb3 Europea."